b'\n_START_ARTICLE_\nKaisa Lind\n_START_SECTION_\nPelaajaura\n_START_PARAGRAPH_\nS\xc3\xa4yn\xc3\xa4tsalon Riennon kasvatti Lind aloitti koripallon 8-vuotiaana. Aikuisten sarjoihin h\xc3\xa4n nousi kaudella 2006\xe2\x80\x932007, jolloin h\xc3\xa4n edusti I-divisioonassa pelannutta HoNsU Jyv\xc3\xa4skyl\xc3\xa4\xc3\xa4. HoNsU nousi seuraavaksi kaudeksi naisten SM-sarjaan. Kauden 2008\xe2\x80\x932009 Lind pelasi SM-sarjaa \xc3\x84\xc3\xa4nekosken Huimassa, joka selviytyi Suomen cupin loppuotteluun h\xc3\xa4viten kuitenkin Espoo Teamille 75\xe2\x80\x9367. Kauden 2009\xe2\x80\x932010 Lind vietti vaihto-oppilaana Serbiassa eik\xc3\xa4 pelannut lainkaan koripalloa. Seuraavaksi kaudeksi Lind palasi HoNsUun, jossa pelasi seuraavat nelj\xc3\xa4 kautta._NEWLINE_Kaudeksi 2014\xe2\x80\x932015 HoNsUn naisten joukkue luopui SM-sarjasta, ja Lind siirtyi Tampereen Pyrint\xc3\xb6\xc3\xb6n. Lind pelasi runkosarjassa 8,9 pisteen ja 3,1 levypallon keskiarvoilla ja kirjautti uransa siihen menness\xc3\xa4 parhaan sy\xc3\xb6tt\xc3\xb6keskiarvon 1,1/ottelu. Pyrint\xc3\xb6 sijoittui runkosarjassa yhdeks\xc3\xa4nneksi ja putosi kahdeksan parhaan joukkueen pudotuspeleist\xc3\xa4. Elokuussa 2015 Lind teki jatkosopimuksen Pyrinn\xc3\xb6n kanssa. H\xc3\xa4n neuvotteli yhdysvaltalaisen korinaluspelaaja Mollie Williamsin Pyrint\xc3\xb6\xc3\xb6n. Pyrint\xc3\xb6 j\xc3\xa4i runkosarjassa viimeiseksi ja putosi p\xc3\xa4\xc3\xa4sarjasta. Lindin heittotarkkuudet ja pistekeskiarvo putosivat edelliskaudesta._NEWLINE_Kes\xc3\xa4ll\xc3\xa4 2016 Lind siirtyi Kouvottariin.\n_START_SECTION_\nPelityyli\n_START_PARAGRAPH_\nLindin siirrytty\xc3\xa4 Pyrint\xc3\xb6\xc3\xb6n p\xc3\xa4\xc3\xa4valmentaja Ilpo Rantanen kuvaili t\xc3\xa4m\xc3\xa4n pystyv\xc3\xa4n pelaamaan sek\xc3\xa4 kasvot ett\xc3\xa4 selk\xc3\xa4 korille p\xc3\xa4in sopien n\xc3\xa4in joukkueen liikkuvaan hy\xc3\xb6kk\xc3\xa4yspeliin. Valmentaja Roope T\xc3\xa4hk\xc3\xa4 kuvaili Lindi\xc3\xa4 monipuoliseksi pelaajaksi ja tunnolliseksi harjoittelijaksi.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nLindin sisko Saara Lind on my\xc3\xb6s koripalloilija. Koripallon oltua S\xc3\xa4yn\xc3\xa4tsalossa dominoiva harrastus ovat lajia pelanneet Lindin ja t\xc3\xa4m\xc3\xa4n siskon lis\xc3\xa4ksi my\xc3\xb6s Lindin is\xc3\xa4, set\xc3\xa4, serkut ja veli.'